Corea augmenta i millora les seues àrees de jocs gràcies als pressupostos participatius i el Pla Som
12 desembre 2019

## Corea augmenta i millora les seues àrees de jocs gràcies als pressupostos participatius i el Pla Som12 desembre 2019Última actualització: 14 juliol 2025

![](../gestion/img/CarolaWoodward0023.JPG)  
  

El president de la Junta de Districte de Corea, Jose Manuel Prieto, ha visitat aquest matí diverses obres que s'estan realitzant a la barriada gràcies a les inversions dels pressupostos participatius i del Pla SOM de la Diputació de València. Prieto ha estat acompanyat durant la visita per Nahuel González, regidor delegat de Participació Ciutadana i per Alícia Izquierdo, regidora de Medi Ambient.  
  
Pel que fa als pressupostos participatius, s'han invertit 50.000 € en el condicionament, millora i tancat de les zones infantils per augmentar la seguretat dels menuts a la plaça Jardinet i el carrer Tossal. Sobre el segon carrers, Prieto, que ha estat acompanyat per la regidora de Medi Ambient, Alícia Izquierdo, ha destacat que "_hem volgut ser més ambiciosos i, recollint les propostes veïnals, hem incorporat una font i augmentat la il·luminació_". El president de la Junta de Districte també ha informat que en breu s'iniciaran obres de millores al parc de l'Estació.  
  
D'altra banda, **Jose Manuel Prieto** també ha visitat l'inici de les obres a la zona de jocs infantils al costat de l'Escoleta Infantil Municipal de Corea. Es tracta d'una iniciativa que ha estat possible gràcies a les inversions del Pla SOM de la Diputació de València amb un import proper als 40.000 euros.  
En concret, la barriada disposarà del primer espai infantil de Gandia pensat per a xiquets i xiquetes de 0 a 3 anys. S'espera que els treballs hagen finalitzat a finals del pròxim mes de gener. Sobre aquesta instal·lació, l'edil també ha recordat que es procedirà a la instal·lació d'una zona d'ombra.

[Twittear](https://twitter.com/share)